Onderneming in die Kollig: Bumble Bee Airport Shuttle Service - Wêreldwyd
Wêreldwyd se Wêreldgids is so eg Suid-Afrikaans soos rooibostee en kondensmelk. As jy verlang na Ouma beskuit, koeksisters en biltong of om jou skete in Afrikaans aan jou dokter te verduidelik dan is jy nou op die regte plek. Dit is nie maklik om aan te pas in 'n nuwe land nie en die Wêreldgids is daar om die verlange so klein bietjie ligter te maak. Elke week kies die Wêreldwyd span een van die ondernemings op die gids om in die kollig te verskyn en hierdie week se onderneming in die kollig is Bumble Bee Airport Shuttle Service.
Na 'n lang vlug is die rit van die lughawe af die laaste ding waaroor jy bekommerd behoort te wees. Bumble Bee bied 'n 24 uur vervoerdiens van en na O.R. Tambo lughawe. Bumble Bee stap die ekstra myl vir jou. Hulle bied selfs spesiale toere na die Kruger Nasionale Park, Sun City en Pilanesberg. Bumble Bee hou ook die status van jou vlug dop en stel jou in kennis as jou vlug vertraag is.
Bumble Bee verseker ook 'n veilige en gerieflike reis van en na die lughawe vir bejaarde kliënte en kliënte wat gebruik maak van 'n rolstoel of verpleërs en spesiale toerusting. Kinders wat reis? Bumble Bee se personeel sal verseker dat hulle 'n veilige ervaring het. Bonus: Jy hoef nooit weer bekommerd te wees oor parkering by die lughawe nie of om vriende of familie te vra om die lughawe verkeer vir jou te trotseer nie.